*Mal for informasjonsskriv ved behandling av personopplysninger i forskningsprosjekter når rettslig grunnlag* ***er allmenn interesse****. Kan brukes i for eksempel internettstudier, elektroniske spørreundersøkelser, registerstudier, hvis du behandler opplysninger om tredjepersoner, eller i andre sammenhenger der f.eks. samtykke ikke egner seg som rettslig grunnlag.*

*NB! Det er krav etter loven at informasjon er kortfattet og lett forståelig og tilpasset de du forsker på.*

***Fargekoder****:*

*Blå tekst – må erstattes med egen tekst (eventuelt slettes dersom ikke aktuelt)*

*Svart tekst – obligatorisk informasjon, kan omformuleres men ikke slettes!*

Informasjon om forskningsprosjektet

***”[sett inn tittel på studien]”***

# I dette skrivet gir vi deg informasjon om målene for dette forskningsprosjektet og hva prosjektet innebærer for deg.

# Formål

*Beskriv formålet med prosjektet mer inngående og si noe om omfanget.*

*Skisser kort hvilke problemstillinger/forskningsspørsmål du skal analysere.*

*Fortell om det er et forskningsprosjekt, en doktorgradsstudie, bachelor-/master- eller annen studentoppgave etc.*

*Hvis du eller andre skal bruke opplysningene til andre formål (f.eks. undervisning eller andre forskningsprosjekter), beskriv de andre formålene.*

**Hvem er ansvarlig for forskningsprosjektet?**

*[Sett inn navn på institusjon(ene) som]* er ansvarlig for prosjektet*.*

*Hvis aktuelt, nevn navn og beskriv samarbeid med andre institusjoner, ekstern oppdragsgiver etc.*

**Hvorfor er du inkludert i studien?***Beskriv hvordan utvalget er trukket (populasjon, utvalgskriterier og gjerne hvor mange som får henvendelsen), slik at det fremgår hvorfor du ønsker å inkludere denne personen i forskningen din.*

*Fortell hvor du har fått personopplysningene fra og hvilke tillatelser du eventuelt har innhentet. Dersom du har fått utlevert dataene fra en annen virksomhet, bør du oppgi deres grunnlag for utleveringen (eksempelvis offentlighetsloven).*

# Hva innebærer prosjektet for deg?

*Beskriv metode (internettforskning, spørreskjema, registerstudie etc.), omfang, hvilke opplysninger som samles inn og hvordan opplysningene registreres (elektronisk, notater, skjermbilder), f.eks.:*

* *«Jeg vil innhente noen opplysninger om deg fra [beskriv datakilden]. Det vil være opplysninger om [beskriv de viktigste spørsmålene]. Opplysningene innhentes ved at [beskriv fremgangsmåten].*

*Hvis flere utvalgsgrupper er inkludert, vær tydelig på hva prosjektet innebærer for hver gruppe, eller lag ett skriv til hver.*

**Du kan protestere**Du kan når som helst protestere mot at du inkluderes i dette forskningsprosjektet, og du trenger ikke å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du velger å protestere.

**Ditt personvern – hvordan vi oppbevarer og bruker dine opplysninger**

Vi vil bare bruke opplysningene om deg til formålene vi har fortalt om i dette skrivet. Vi behandler opplysningene konfidensielt og i samsvar med personvernregelverket.

* *Beskriv hvem som vil ha tilgang ved behandlingsansvarlig institusjon (f.eks. prosjektgruppe, student og veileder, etc.)*
* *Beskriv hvilke tiltak du gjør for å sikre at ingen uvedkommende får tilgang til personopplysningene, f.eks. «Navnet og kontaktopplysningene dine vil jeg erstatte med en kode som lagres på egen navneliste adskilt fra øvrige data», lagre datamaterialet på forskningsserver, innelåst/kryptert, etc.*

*Hvis aktuelt, opplys også om:*

* *navn på databehandler som skal samle inn, bearbeide, lagre data, f.eks. leverandører av transkripsjon eller spørreskjema*
* *personer ved andre institusjoner skal ha tilgang, navngi institusjoner, skisser antall personer, og opplys hvilke type opplysninger de får tilgang til*
* *at personopplysninger skal behandles utenfor EU (f.eks. feltarbeid, analyse, skytjeneste, konferanse), navngi institusjon og land, og beskriv sikkerhetstiltak.*

*Beskriv om den som er inkludert i prosjektet vil kunne gjenkjennes i publikasjon eller ikke, og eventuelt hvilke type opplysninger som vil publiseres.*

**Hva skjer med opplysningene dine når vi avslutter forskningsprosjektet?**

Opplysningene anonymiseres når prosjektet avsluttes/oppgaven er godkjent, noe som etter planen er *[sett inn ca. prosjektslutt]. Beskriv hva som skjer med personopplysninger og eventuelle opptak ved prosjektslutt*.

*Hvis datamaterialet ikke skal anonymiseres ved prosjektslutt: oppgi formål med videre oppbevaring/bruk av personopplysninger (f.eks. etterprøvbarhet, oppfølgingsstudie, arkivering for senere forskning), hvor opplysningene skal lagres, hvem som vil ha tilgang, samt endelig tidspunkt for anonymisering (eller, hvis aktuelt, presiser at personopplysningene skal lagres på ubestemt tid).*

**Hva gir oss rett til å behandle personopplysninger om deg?**

Vi behandler opplysninger om deg fordi forskningsprosjektet er vurdert å være i allmennhetens interesse, men du har anledning til å protestere dersom du ikke ønsker å bli inkludert i prosjektet.

På oppdrag fra *[sett inn navn på behandlingsansvarlig institusjon]* har Sikt – Kunnskapssektorens tjenesteleverandørs personverntjenester vurdert at behandlingen av personopplysninger i dette prosjektet er i samsvar med personvernregelverket.

**Dine rettigheter**

Så lenge du kan identifiseres i datamaterialet, har du rett til:

* å protestere
* innsyn i hvilke personopplysninger som er registrert om deg
* å få rettet personopplysninger om deg,
* å få slettet personopplysninger om deg, og
* å sende klage til Datatilsynet om behandlingen av dine personopplysninger.

Hvis du har spørsmål til studien, eller ønsker å vite mer eller å benytte deg av dine rettigheter, ta kontakt med:

* *[sett inn behandlingsansvarlig institusjon]* ved *[sett inn navn og kontaktopplysninger til prosjektansvarlig]. I studentprosjekt må kontaktopplysninger til veileder/prosjektansvarlig fremgå, ikke kun student*
* Vårt personvernombud: *[sett inn navn og kontaktopplysninger til personvernombudet hos behandlingsansvarlig institusjon]*

Hvis du har spørsmål knyttet til vurderingen av prosjektet som er gjort av Sikts personverntjenester, kan du ta kontakt med:

* Personverntjenester på epost (personverntjenester@sikt.no) eller på telefon: 73 98 40 40.

Med vennlig hilsen

*prosjektansvarlig* *eventuelt student*

(Forsker/veileder)